Ikke sammelignes med børn i Afrika

Ifølge Kirsten Lund Larsen, der er national chef i Red Barnet, er fattigdom et relativt begreb, der ikke udelukkende kan måles på økonomi. Man skal se på, hvilke ressourcer der skal til for at klare sig i et givent samfund.

- Det koster penge at leve i vores samfund, og hvis man ikke har de penge, så kommer man til at mangle det, som andre omkring en har, siger Kirsten Lund Larsen.

Læs også : Undersøgelse: Fattige må undvære sociale arrangementer

- Det handler om, hvad der skal til for, at børn kan omgås sine kammerater, så de kan være med, når der bliver lavet aktiviteter, fødselsdage og så videre, siger hun og understreger, at det derfor ikke er luksus, vi taler om.

- Det er nogle ret basale ting. Det handler også om, at børn ikke skal være i en situation, hvor de skal bekymre sig, siger Kirsten Lund Larsen.

Nødvendigt med en hund

Peter og Mikkels mor har et stort ønske om at få en ny hund i familien, selv om det tærer på økonomien.

- Hun kan ikke leve uden en hund. Ellers ville vi have brugt pengene på noget andet, fortæller Mikkel.